paragraph_text: Nadalje, iskustvena je činjenica da objekte vidimo u različitim bojama iako su obasjani frekvencijski ravnomjerno raspoređenom svjetlošću (bijelo svjetlo). To znači da DFRR ovisi i o valnoj duljini svjetlosti. Konačno, svjetlo ne reagira jednako na svim dijelovima neke površine što je odmah očito na primjeru bilo kojeg drvenog namještaja u vašem domu. Naime, primjetne su različite teksture, različitih boja i intenziteta. Ova pojava zove se varijanca položaja i nameće razvidan zaključak da je DFRR i funkcija položaja.